Նրանց արգելված է դիտորդական առաքելություն իրականացնել և զեկուցողի պաշտոն զբաղեցնել: Այդ որոշումից հետո, ի դեպ, վեհաժողովի նախկին նախագահ Պեդրո Ագրամունտը, ով ադրբեջանի իշխանությունների հասցեին հնչող քննադատությունը մեղմող առավել ակտիվ գործիչներից էր, որոշեց հեռանալ քաղաքականությունից: Նա հրաժարական է ներկայացրել ԵԽԽՎ պատգամավորական պատվիրակությունից, ինչպես նաև պատրաստվում է թողնել Իսպանիայի Սենատը, որտեղ 25 տարի շարունակ ներկայացնում է Վալենսիայի ինքնավար համայնքը: